Diari Oficial de la Generalitat Valenciana


Sumari del DOGV 5893, del 14-11-2008 (2008/13414)

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a l'empresa Agricultura y Conservas, SA l'autorització ambiental integrada per a una indústria d'elaboració i envasament de conserves de fruites, vegetals i sucs de cítrics al terme municipal d'Algemesí.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5893

Data del DOGV
:   14-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13579


Data del document
:   16-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Algemesí
    * fruita fresca
    * empresa privada
    * envasament

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a l'empresa Agricultura y Conservas, SA l'autorització ambiental integrada per a una indústria d'elaboració i envasament de conserves de fruites, vegetals i sucs de cítrics al terme municipal d'Algemesí. [2008/13154]  
Vistos els documents que consten en l'expedient 305/06 IPPC, instruït a instàncies de l'empresa Agricultura y Conservas, SA a fi d'obtenir l'autorització ambiental integrada per a una indústria d'elaboració i envasament de conserves de fruites, vegetals i sucs de cítrics, s'emet aquesta resolució de conformitat amb els següents  
Antecedents de fet  
Primer. Amb data 28 de desembre de 2006, José Juan Felici Moreno, en representació de l'empresa Agricultura y Conservas, SA, amb CIF A-46720884 i domicili social al carrer de Montfort, 1 de València, presenta a la Conselleria de Territori i Habitatge una sol·licitud d'autorització ambiental integrada per a una indústria d'elaboració i envasament de conserves de fruites, vegetals i sucs de cítrics, que es detalla en l'annex I.  
A la sol·licitud s'adjunta l'informe de compatibilitat urbanística favorable emés per l'Ajuntament d'Algemesí amb data 9 de novembre de 2006.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informes sobre la idoneïtat de la documentació que acompanya la sol·licitud.  
Tercer. Amb data 28 d'agost de 2007 se sotmet a informació pública l'expedient de referència durant un període de 30 dies hàbils, d'acord amb el que estableix l'article 28 de la Llei 2/2006 i se'n publica l'anunci en el Diari Oficial de la Comunitat Valenciana (DOCV núm. 5586).  
Durant aquest període no es presenten al·legacions al projecte ni a aquesta Conselleria ni a l'Ajuntament d'Algemesí. En l'expedient consta el certificat de la informació pública.  
Quart. Transcorregut el termini d'informació pública, amb data 26 de novembre de 2007 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Cinqué. L'expedient es remet a l'Ajuntament d'Algemesí, amb data 26 de novembre de 2007, i en no emetre un informe sobre els aspectes de la seua competència en el termini de 30 dies des de la recepció, es prossegueixen les actuacions.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Sisé. Posteriorment, amb dates 21 de gener i 4 de febrer de 2008, es requereix a l'empresa documentació complementària aclaridora, la qual es presenta amb data 14 de febrer de 2008.  
Seté. Amb data 2 de gener de 2008, s'incorpora a l'expedient l'informe emés per la Confederació Hidrogràfica del Xúquer, segons el que disposa l'article 19 de la Llei 16/2002, en el qual s'indica que la instal·lació no requereix autorització d'abocament d'aquest organisme ja que el titular al·lega abocament zero. No obstant això, per a justificar l'abocament zero, la Confederació Hidrogràfica del Xúquer requereix documentació complementària, la qual és presentada per l'empresa amb data 14 de febrer de 2008 i remesa a l'esmentada Confederació amb data 26 de febrer de 2008.  
Vuité. Amb data 7 de març de 2008 s'incorpora a l'expedient l'informe emés per l'Entitat de Sanejament d'Aigües, en matèries de la seua competència.  
  
\* \* \* \* \*  
Nové. Amb data 15 d'abril de 2008 l'empresa manifesta la seua conformitat amb la proposta de resolució.  
Deu. Amb data 16 d'abril de 2008 la Comissió d'Anàlisi Ambiental Integrada efectua una sessió ordinària i aprova la proposta de resolució de l'expedient 305/06 IPPC de sol·licitud d'autorització ambiental integrada, promoguda per Agricultura y Conservas, SA.  
Als anteriors fets són d'aplicació els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.1.b.2 de l'annex I de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desenvolupada pel Decret 127/2006, de 5 de maig, del Consell.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc, resolc:  
Primer. Concedir a Agricultura y Conservas, SA l'autorització ambiental integrada per a una indústria d'elaboració i envasament de conserves de fruites, vegetals i sucs de cítrics ubicada al quilòmetre 28,7 de la carretera CV-42 Silla-Xàtiva, a Algemesí (València), d'acord amb el Projecte de sol·licitud d'autorització ambiental integrada, de desembre de 2006, i subscrit pel Sr. Alfonso Marsal Matoses, la qual queda inscrita en el Registre General d'Instal·lacions IPPC de la Comunitat Valenciana amb el número 175-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els focus d'emissió següents:  
  
\* \* \* \* \*  
Els valors límit d'emissió de contaminants hauran de ser els següents:  
1.2. Control de les emissions  
La periodicitat mínima de control de les emissions en els focus canalitzats per una entitat col·laboradora en matèria de qualitat ambiental haurà de ser la següent en cada focus, segons el cabal emés:  
Cabal Periodicitat  
Q > 30.000 Nm³/h anual  
30.000 =Q =10.000 Nm³/h biennal  
10.000 Nm³/h > Q triennal  
S'hauran de complir les condicions de presa de mostres i expressió de resultats següents:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, l'alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, es registraran els paràmetres que les determinen i es cobriran totes les tipologies o els grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2 .  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat, de protecció contra la contaminació acústica, i en el Decret 266/2004, de 3 de desembre, del Consell, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, s'haurà de realitzar una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i els seus informes complets.  
3. Abocaments  
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals, industrials i domèstiques, a domini públic hidràulic (abocament zero).  
S'hauran de clausurar les dues fosses sèptiques existents i conduir les esmentades aigües a l'estació depuradora de tractament d'aigües residuals. El titular haurà d'aportar el certificat de clausura de les fosses sèptiques subscrit per un tècnic competent.  
L'EPSAR haurà de pronunciar-se expressament de manera favorable a la connexió de l'abocament des del punt de vista del volum, comunicar el volum autoritzat d'abocament i la no-existència d'alleugeriment sistemàtic en època de campanya pels sobreeixidors.  
A causa de l'elevat potencial contaminant de les aigües residuals, en el termini de tres mesos des de la concessió de l'autorització ambiental integrada, l'empresa haurà d'establir un pla de vigilància a través de la presentació d'autocontrols analítics per a verificar el compliment dels límits establits per a l'evacuació de les esmentades aigües a la xarxa de clavegueram, que haurà de ser validat per l'Entitat de Sanejament d'Aigües.  
En aquest sentit, i en relació amb els elevats nivells de salinitat de les aigües residuals abocades, l'empresa haurà de concretar les mesures que ha d'adoptar per a adequar els esmentats nivells de manera que garantisquen el compliment dels objectius de qualitat establits per la Confederació Hidrogràfica del Xúquer en la corresponent autorització d'abocament a favor de l'estació depuradora d'Algemesí - Albalat.  
4. Protecció del sòl i de les aigües subterrànies  
Queda prohibit l'abocament a llits, sòls o subsòls que puguen deteriorar la qualitat de les aigües sense que es tinga autorització de la Confederació Hidrogràfica del Xúquer.  
No s'hi podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
S'haurà de disposar de la corresponent autorització de subministrament de l'aigua provinent de pou per a ús en el procés productiu, sent la Confederació Hidrogràfica del Xúquer l'òrgan competent per a la seua concessió.  
Caldrà ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
Segons es notifica en l'informe, l'activitat utilitzava fueloil abans de l'ús de gas natural. Si aquest combustible haguera estat emmagatzemat en depòsits subterranis, a causa del llarg període de temps que han estat operatius, podria constituir un focus d'afecció dels terrenys adjacents a l'entorn dels tancs. Per tot això, s'adverteix que s'haurà de tenir en compte aquesta circumstància a fi de controlar una possible contaminació del sòl, sobretot en el cas que hagen de ser desmantellats i s'haja d'excavar la terra adjacent. En aquest cas, caldrà controlar i, si escau, analitzar la possible afecció.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
  
\* \* \* \* \*  
5.1. Producció de residus  
S'autoritza la producció dels residus següents, sempre que la seua capacitat de generació anual siga de la magnitud que a continuació es detalla i es produïsquen de l'entorn de 46.697.518 kg/any de suc i 7.964.525 kg/any de conserves al centre productiu detallat en l'annex I.  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En el termini de tres mesos des de la concessió d'aquesta autorització, s'haurà d'aportar una còpia dels documents d'acceptació dels residus produïts, emesos per un gestor autoritzat. Aquests documents han de ser originals o còpies compulsades, han d'estar segellats pel gestor i han d'estar vigents.  
5.2. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos s'haurà de realitzar segregat per tipus de residu, haurà d'estar convenientment senyalitzat i s'haurà de realitzar en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, per l'alt contingut líquid, puguen generar abocaments, s'haurà de disposar de cubetes o recipients de recollida de possibles vessaments, que hauran de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte un augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'haurà de gestionar com a residu perillós o no perillós, segons corresponga.  
L'envasament i l'etiquetatge dels residus es farà d'acord amb els articles 13 i 14 del Reial decret 833/1988, Reglament de residus tòxics i perillosos. Així mateix, s'haurà de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que s'haurà de presentar en la Direcció General per al Canvi Climàtic.  
S'haurà d'emplenar la declaració anual de productor de residus perillosos i no perillosos, la qual haurà de ser remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos i, de manera especial, el que estableix el Reial decret 782/1998, de 30 d'abril, pel qual es desenvolupa el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que puguen afectar el medi ambient  
S'hauran de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal pel que fa al funcionament de les instal·lacions.  
No obstant això, si es produeix algun incident a les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.  
- Hora en què es va produir i duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat ambiental corresponent, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria ambientals (EMAS), siga al sistema de gestió ambiental UNE-EN ISO 14345:1996.  
Així mateix, quan es determine el tancament definitiu, s'hauran de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatius a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita haurà de ser realitzada per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 16 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'activitat exercida per Agricultura y Conservas, SA consisteix en l'elaboració i l'envasament de conserves de fruites, vegetals i sucs de cítrics, amb una producció de 75.993.203 kg/any de suc i 7.964.525 kg/any de conserves.  
La instal·lació es compon de:  
- Planta de conserves  
Té com a objectiu la transformació de mandarina satsuma, carxofa, bresquilla i albercoc en conserva:  
Línia de gallons de satsuma.  
Línia de cel·les de mandarina satsuma (comparteix part del procés amb la línia de gallons).  
Línia de carxofa.  
Línia de bresquilla/ albercoc.  
- Planta de sucs  
Té com a objectiu la producció de suc espremut de taronja i mandarina:  
Línia de suc de taronja.  
Línia de suc de mandarina.  
Línia de polpa.  
Línia de recuperació d'olis essencials de la corfa.  
Línia d'obtenció d'extracte procedent de la corfa cloudy.  
La indústria disposa de tres calderes de vapor que empren com a combustible gas natural. Els gasos de combustió s'emeten a l'atmosfera.  
L'aigua consumida a la instal·lació prové de dos pous situats a la mateixa parcel·la. Consta la inscripció provisional de l'aprofitament d'aigües subterrànies per part de la Confederació Hidrogràfica del Xúquer. L'aigua es condueix a un aljub principal de 900 m³, des del qual se subministra aigua a tota la fàbrica i les instal·lacions.  
Hi ha dues fosses sèptiques que recullen les aigües sanitàries de les oficines i de la caseta de bàscula. La que està ubicada al costat de l'edifici d'oficines està soterrada i és de formigó impermeabilitzat amb resina epoxi, i la que està ubicada al costat de la caseta de recepció de camions està soterrada i és de plàstic impermeable. Aquestes aigües sanitàries emmagatzemades a les fosses sèptiques són recollides cada sis mesos per una empresa d'extraccions sanitàries.  
Les aigües residuals industrials i la resta de les sanitàries es condueixen a l'EDAR, on s'aplica a l'aigua un tractament físic i biològic abans de l'abocament a la xarxa de clavegueram municipal. Se n'aporta un certificat de connexió emés per l'Ajuntament.  
Les aigües residuals pluvials s'evacuen a través dels baixants de les canaletes de les cobertes i es condueixen a través de la xarxa d'aigües pluvials de la planta a la séquia limítrofa.  
L'empresa està inscrita en el Registre de Petits Productors de Residus Perillosos de la Comunitat Valenciana i els residus produïts són gestionats per gestors autoritzats.